Julemanden besøger Aalborg Zoo søndag 25. november, hvor hans vigtigste mission er at tjekke, om rensdyrene er i fin form til opgaverne - selvom han fortrøstningsfuld er vel vidende at dyrene er blevet passet og plejet efter alle forskrifter gennem året. - Når julemanden nu alligevel er i Zoo, har vi overtalt ham til at medvirke til at give gæsterne her mange forskellige oplevelser, fortæller formidler Rikke Kruse. Julemanden er bl.a. i isbjørnenes anlæg, hvor Zoo's gæster kan være med til at gemme foder til dyrene - vel at mærke mens de er lukket fra! Zoo holder i dagens anledning åbent en time længere end normalt, altså helt frem til kl. 16.
Julemanden i Aalborg for at sikre sig at rensdyrene er i form